மென்பொருள் துறையில் இத்தகைய வெட்டுகளும், செதுக்கல்களும் தொடர்ந்து கொண்டேதான் இருக்கும். ஆட்களைக் குறைத்து வருமானத்தை பெருக்குவதில் நிறுவனங்கள் வெறியெடுத்துத் திரிகின்றன. அவர்களுக்கு மனிதாபிமானம் என்றெல்லாம் எதுவுமில்லை. ‘ஸாரி...மேல இருந்து ப்ரஷர்’ என்று மேலாளர் சொல்வார். மேலேயிருக்கிறவருக்கு அவருக்கு மேலே இருப்பவரிடமிருந்து அழுத்தம். உச்சாணியில் இருப்பவனுக்கு சக நிறுவனத்திடமிருந்து அழுத்தம். ‘அவன் காட்டுற லாபத்தை நான் காட்டலைன்னா ஷேர் விலை பாதாளத்துக்கு பாஞ்சுடும்’ என்பார். இப்படியான உலகளாவிய அழுத்தம்தான் எங்கும் வியாபித்துக் கிடக்கிறது.